Rakke raudteejaam

Rakke raudteejaam on raudteejaam Lääne-Virumaal Väike-Maarja vallas Rakke alevikus.

Jaamas peatuvad Elroni reisirongid liinil Tallinn–Tartu (ekspressrongid Rakkes ei peatu).

Rakke jaamas asub 4 rööpapaari ja 7 pööret, lisaks kulgeb jaamast harutee Rakke lubjavabrikusse.Rakke jaama tehnokorraldusakt; Eesti Raudtee

Ajalugu
pisi|vasakul|Rakke jaam aastal 1891
pisi|AS Operaili kaubarong (vedur C36) läbisõidul Rakke jaamast, taamal lubjavabrik
Raudteejaam avati 1876. aastal koos laiarööpmelise Tapa–Tartu raudteega.
Avamisel jäi see Koeru kihelkonda Liigvalla mõisa maadele. 

Jaama avamine andis olulise tõuke asula tekkele ja arengule, iseäranis lubjatööstusele.

Kahekorruseline puidust Rakke jaamahoone hävis II maailmasõjas, asemele ehitati lihtne ühekorruseline hoone.Rakke elanikud: “Siin võiks olla pagariäri. Või hoopis kaugtöökeskus" - Virumaa Teataja, nr. 220, 13 november 2014; DIGAR 
Jaama Tallinna-poolses otsas, lubjatehase poolel, paiknes katusega kaubaplatvorm. 

Kaupu rongile ja rongilt maha laadida saab Rakke jaamas ka tänapäeval ning jaamast siirdub haruraudtee tehase territooriumile. 

Alates 2012. aastast on jaamas 55 cm kõrgune perroon pikkusega 100 m. Raudteejaama Tartu-poolne osa ei olnud Rakke Lubjatehases toimuvate tolmuste laadimistööde tõttu perrooni asukohaks sobiv.Eva Klaas: Rakke raudteejaama ehitatakse tänapäevane ooteplatvorm, Virumaa Teataja 20.04.2011

Tänapäeval on Rakke raudteejaam automaatseadmetega juhitav, kuid varem töötas jaamas suur kollektiiv: ainuüksi pöörmeseadjaid oli kaheksa, lisaks ülesõidu- ja jaamakorraldajad, jaamaülem, kassapidajad jne.Rakke tähistab tähtsat rongiliikluse juubelit; Virumaa Teataja, 18.08.2011 Jaamahoone seisab tänaseks kasutuseta. 

Vaata ka
 Tapa–Tartu raudteelõik
 Eesti raudteetransport

Viited

Välislingid

 Rong see sõidab tsuhh-tsuhh; Rakke Kaja, nr. 3, 1 aprill 2014. DIGAR
 Foto vanast jaamahoonest; Baltic Trains Picture Gallery
 YouTube-i video: Rongid Rakke jaamas
 Infot jaama kohta; fotod (vene keeles)

Kategooria:Eesti raudteejaamad
Kategooria:Väike-Maarja vald
Kategooria:Balti raudtee